সাবেক কৃষি সচিব আনোয়ার ফারুক সমকালকে বলেন, বাংলাদেশের পাট বিশ্বের দামি গাড়ির বডির ৩৭ শতাংশ অংশে ব্যবহূত হচ্ছে। পাট দিয়ে এখন সুতা ছাড়াও কাপড়, ফিল্ম, কাগজ, জিন্স, জুতা ইত্যাদি উৎপাদনে ব্যবহূত হচ্ছে। নদীভাঙন রোধে এবং বিমান থেকে খাদ্যদ্রব্য নিচে ফেলতে পাটের বস্তা খুবই টেকসই। অটোমোবাইলে ইনটেরিয়র স্পেয়ারস বা হোস পাইপ, পাটের লেদার ও পরিবেশবান্ধব পাটের প্লাস্টিকও তৈরি হচ্ছে। পলিথিন বন্ধের পর পরিবেশবান্ধব পাটের ব্যাগ ও ছালার ব্যবহার বেড়েছে।